भोपाल। नियमितिकरण और वेतन बढ़ाने की मांग को लेकर राजधानी के अंबेडकर मैदान में तीन दिन से डटे हजारों कर्मचारियों ने सोमवार देर शाम बिना किसी आश्वासन के हड़ताल स्थगित कर दी। कर्मचारियों ने 15 दिन में मांगे पूरी नहीं होने पर दोबारा भोपाल में डेरा डालने की चेतावनी दी है। हड़ताल स्थगित करने की वजह प्रदेश भर से आए हजारों कर्मचारियों के लिए भोजन की व्यवस्था नहीं होने और मैदान में प्रशासन द्वारा आंदोलन की अनुमति नहीं देना बताया जा रहा है।